internet vaartha 269 Views
ముంబై : వరల్డ్‌ టి20లో భారత క్రికెట్‌ జట్టు ఫేవరెట్‌గా బరిలోకి దిగుతుందని దక్షిణాఫ్రికా కెప్టెన్‌ డు ప్లెసిస్‌  స్పష్టం చేశాడు.ఇటీవలి కాలంలో టి20 ఫార్మాట్‌ గేమ్‌లో టిమిండియా నిలకడగా ఆడుతూ అనేక విజయాలను సొంతం చేసుకుందన్నాడు.అయితే ఇది ఓపెన్‌ టోర్నమెంట్‌ అయినందున మిగతా జట్ల అవకాశాలను కూడా తీసిపారేయలేమన్నాడు. స్వదేశీ పరిస్థితుల నేపథ్యంలో ధోనీ అండ్‌ గ్యాంగే వరల్డ్‌ టి20లో ఫేవరెట్‌ కానీ ఓపెన్‌ టోర్నీమెంట్‌లో ఎవరిని తక్కువ అంచనా వేయకూడదని, తనదైన రోజున ఏ జట్లైనా అద్బుతాలను సృష్టించవచ్చు. నా దృష్టిలో ఈ వరల్డ్‌ కప్‌లో అంచనాలు కూడా తారుమారు కావచ్చు.
మేము వరల్డ్‌ కప్‌ను గెలిస్తే మా జట్టు పై ఉన్న విఫల ముద్ర తొలగిపోతుంద న్నాడు.కాగా శనివారం ముంబైలోని వాంఖేడ్‌ స్టేడియంలో దక్షిణాఫ్రికా-భారత్‌ జట్ల మధ్య వార్మప్‌ మ్యాచ్‌ జరుగనున్న నేపథ్యంలో డు ప్లెసిస్‌ మీడియాతో మాట్లాడాడు.